ประกาศองค์การบริหารส่วนตำบลไร่มะขาม

เรื่อง รับสมัครนักเรียนเพื่อเข้าเรียนในศูนย์พัฒนาเด็กเล็กตำบลไร่มะขาม สังกัดองค์การบริหารส่วนตำบลไร่มะขาม

ประจำปีการศึกษา 2560

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ด้วยศูนย์พัฒนาเด็กเล็กตำบลไร่มะขาม สังกัดองค์การบริหารส่วนตำบลไร่มะขาม จะเปิดรับสมัครเด็กเล็ก โดยทำการคัดเลือกให้เข้าเรียนในศูนย์พัฒนาเด็กเล็กตำบลไร่มะขาม สังกัดองค์การบริหารส่วนตำบลไร่มะขาม ประจำปีการศึกษา 2560 รายละเอียดตามหลักเกณฑ์และเงื่อนไขในการรับสมัคร ดังต่อไปนี้

 1. คุณสมบัติของผู้สมัคร

1.1 เด็กที่สมัครต้องมีอายุครบ 2 ปีบริบูรณ์ - 4 ปี นับถึงวันที่ 16 พฤษภาคม พ.ศ. 2560 (เด็กเกิดระหว่างวันที่ 17 พฤษภาคม 2556 ถึงวันที่ 16 พฤษภาคม พ.ศ. 2558 )

1.2 เด็กที่สมัครต้องเป็นเด็กที่มีสุขภาพแข็งแรง ไม่เป็นโรคติดต่อร้ายแรง หรือโรคอื่นๆ ที่จะทำให้เป็นอุปสรรคต่อการเรียน

 2. หลักฐานและเอกสารที่จะต้องนำมาในวันสมัคร

 2.1 ใบสมัครของศูนย์พัฒนาเด็กเล็กฯที่กรอกข้อความสมบูรณ์แล้ว

 2.2 สำเนาทะเบียนบ้านของเด็ก พร้อมรับรองสำเนาถูกต้องแล้ว จำนวน 1 ชุด

 2.3 สำเนาสูติบัตร พร้อมรับรองสำเนาถูกต้องแล้ว จำนวน 1 ฉบับ

 2.4 สำเนาทะเบียนบ้านของผู้ปกครอง พร้อมรับรองสำเนาถูกต้องแล้ว จำนวน 1 ชุด

 2.5 รูปถ่ายหน้าตรงไม่สวมหมอก ขนาด 1 นิ้ว จำนวน 6 รูป

 2.6 ต้องนำเด็กมาแสดงตัวในวันยื่นใบสมัคร

 2.7 สมุดบันทึกสุขภาพ

3. วัน เวลา สถานที่รับสมัครและสัมภาษณ์

 3.1 ใบสมัคร ติดต่อขอรับได้ที่ศูนย์พัฒนาเด็กเล็กตำบลไร่มะขาม หมู่ที่ 7 ตำบลไร่มะขาม อำเภอบ้านลาด จังหวัดเพชรบุรี ตั้งแต่วันที่ 1 เมษายน 2560 ถึงวันที่ 12 พฤษภาคม 2560 ในวันเวลาราชการ

 3.2 กำหนดการรับสมัคร และสัมภาษณ์ตั้งแต่วันที่ 1 เมษายน 2560 ถึงวันที่ 12 พฤษภาคม 2560 ตั้งแต่เวลา 08.30 – 16.30 น. ในวันและเวลาราชการ

 3.3 วันมอบตัว

 ผู้ที่ได้รับเข้าเรียนให้มอบตัวในวันที่ 16 พฤษภาคม 2560 ณ. ศูนย์พัฒนาเด็กเล็กตำบล

ไร่มะขาม

4. กำหนดการเปิด – ปิดภาคเรียน ประจำปีการศึกษา 2560

 ภาคเรียนที่ 1 เปิดเรียน 16 พฤษภาคม 2560

 ปิดเรียน 4 พฤษภาคม 2560

 ภาคเรียนที่ 2 เปิดเรียน 6 พฤศจิกายน 2560

 ปิดเรียน 30 มีนาคม 2561

/กำหนด.....

-2-

 กำหนดเวลาเรียน

 - เปิดเรียนวันจันทร์ – ศุกร์

 - เวลาเข้าเรียน 08.00 น. – เวลาเลิกเรียน 15.00 น.

5. อุปกรณ์การเรียน ศูนย์พัฒนาเด็กเล็กฯจัดหาให้ตลอดปีการศึกษา

6. เครื่องใช้ส่วนตัวสำหรับเด็ก

 6.1 เครื่องใช้ส่วนตัวสำหรับเด็กที่ผู้ปกครองต้องเตรียมมาให้เด็กตั้งแต่วันเปิดภาคเรียนแรก เช่น แปรงสีฟัน ยาสีฟัน แก้วน้ำ แป้ง เครื่องแต่งกายสำรองอย่างน้อย 1 ชุด ฯลฯ

 6.2 เครื่องใช้อื่นๆ เช่น ชุดเครื่องนอน ทางศูนย์พัฒนาเด็กเล็กฯจัดเตรียมให้

7. อาหารสำหรับเด็ก ศูนย์พัฒนาเด็กเล็กฯจัดอาหารให้ 2 เวลา ดังนี้

 - เวลา 11.00 น. อาหารกลางวัน - เวลา 14.00 น. อาหารเสริม (นม)

8. การรักษาความปลอดภัยแก่นักเรียน

 8.1 การมารับและมาส่งนักเรียน ผู้ปกครองจะต้องไม่นำเด็กมาส่งให้เจ้าหน้าที่ศูนย์พัฒนาเด็กเล็กก่อนเวลา 07.30 น. ให้รับกลับ เวลา 15.00 น. เว้นแต่มีความจำเป็นซึ่งต้องขออนุญาตต่อหัวหน้าศูนย์พัฒนาเด็กเล็กในแต่ละครั้ง

 8.2 ในกรณีที่เด็กหยุดเรียนด้วยประการใดก็ตาม ผู้ปกครองจะต้องแจ้งให้ทางศูนย์พัฒนาเด็กเล็กทราบเป็นลายลักษณ์อักษรหรือทางโทรศัพท์

 8.3 ห้ามนักเรียนนำเครื่องมือเครื่องใช้ที่อาจเกิดเป็นอันตรายมาที่ศูนย์พัฒนาเด็กเล็กโดยเด็ดขาด

 8.4 ห้ามนักเรียนสวมหรือนำเครื่องประดับ ของเล่นที่มีราคาแพงมาที่ศูนย์พัฒนาเด็กเล็กหากฝ่าฝืนและเกิดการสูญหาย ทางศูนย์พัฒนาเด็กเล็กจะไม่รับผิดชอบใดๆทั้งสิ้น

 8.5 หากผู้ปกครองมีปัญหาใด เกี่ยวกับนักเรียนโปรดติดต่อกับเจ้าหน้าที่ศูนย์พัฒนาเด็กเล็กโดยตรง

 ประกาศ ณ วันที่ 1 มีนาคม พ.ศ. 2560





 (ลงชื่อ)..................................................

 นายสุทธิพงษ์ พรมมาตร์

 นายกองค์การบริหารส่วนตำบลไร่มะขาม